Komisijos reglamentas (EB) Nr. 316/2003
2003 m. vasario 19 d.
dėl ilgalaikio leidimo naudoti pašarų priedą ir dėl laikino leidimo naudoti leistinus pašarų priedus naujai paskirčiai
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos direktyva 2003/7/EB [2], ypač į jos 3, 9d ir 9e straipsnius,
kadangi:
(1) Direktyvos 70/524/EEB 9d straipsnio 1 dalyje numato, kad priedai, minimi tos direktyvos C priedo II dalyje, gali būti leidžiami naudoti neribotą laiką, jei vykdomi 3 straipsnio a punkte numatyti reikalavimai.
(2) Kartu su paraiška leisti naudoti šiame reglamente aprašomą mikroorganizmo preparatą neribotą laiką gaminančioji bendrovė pateikė apie jį naujų duomenų.
(3) Įvertinus paraišką leisti naudoti šį mikroorganizmo preparatą nustatyta, kad laikomasi visų leidimui nustatytų reikalavimų, numatytų Direktyvoje 70/524/EEB.
(4) Todėl šį mikroorganizmo preparatą galima leisti naudoti neribotą laiką.
(5) Direktyva 70/524/EEB numato, kad leistino priedo naudojimui nauja paskirtimi būtinas Bendrijos leidimas.
(6) Direktyva 70/524/EEB numato, kad laikinas leidimas naudoti naują pašarų priedą arba leistiną priedą naudoti nauja paskirtimi gali būti suteikiamas, jei laikomasi tos direktyvos reikalavimų ir jei turimi duomenys leidžia daryti prielaidą, kad panaudotas gyvūnų mityboje toks priedas turės vieną iš poveikių, minimų tos direktyvos 2 straipsnio a punkte. Priedus, minimus tos direktyvos C priedo II dalyje, laikinai naudoti leidžiama ne ilgiau kaip ketverius metus.
(7) Kartu su paraiška pratęsti leidimą naudoti šiame reglamente aprašomą fermentinį preparatą gaminančioji bendrovė pateikė apie jį naujų duomenų.
(8) Įvertinus paraišką leisti naudoti šį fermentinį preparatą nauja paskirtimi nustatyta, kad laikomasi visų laikinam leidimui nustatytų reikalavimų, numatytų Direktyvoje 70/524/EEB.
(9) Todėl šį fermentinį preparatą turėtų būti leista laikinai naudoti ketverius metus.
(10) Įvertinus paraišką paaiškėjo, kad reikės tam tikrų procedūrų darbuotojams apsaugoti nuo prieduose aprašomų priedų poveikio. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [3].
(11) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
I priede pateikiamą preparatą, priklausantį mikroorganizmų grupei, leidžiama naudoti kaip priedą gyvūnų mityboje tame priede numatytomis sąlygomis.
2 straipsnis
II priede pateikiamą preparatą, priklausantį fermentų grupei, leidžiama laikinai naudoti kaip priedą gyvūnų mityboje tame priede numatytomis sąlygomis.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Ji taikomas nuo 2003 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 19 d.